2․ Հայաստանի բռնցքամարտի ֆեդերացիա։ Ֆեդերացիայի նախագահը ՀՀԿ խմբակցության պատգամավոր, Դավթաշենի նախկին թաղապետ, Վլադիմիր Գասպարյանի փեսա Արթուր Գեւորգյանն է։ Վերջերս նա վերընտրվեց ՀԲՖ նախագահի պաշտոնում, ինչից հետո լարվեցին նրա եւ ՀԱՕԿ նախագահ Գագիկ Ծառուկյանի հարաբերությունները։ Վերջինս հայտարարեց, որ կարող է ձեւավորվել Բռնցքամարտի հանրապետական ֆեդերացիա։ Լուրեր կան, որ Ծառուկյանի եւ Գեւորգյանի միջեւ հարաբերությունների լարվածությունը պայմանավորված է նրանով, որ Գեւորգյանը հավակնում է ՀԱՕԿ նախագահի պաշտոնին։ Իմիջիայլոց, իր վերջին մամուլի ասուլիսի ժամանակ Գեւորգյանը չբացառեց, որ կարող է առաջադրվել՝ որպես ՀԱՕԿ նախագահի թեկնածու։